### Beslutning

Kommunalbestyrelsen godkender Økonomiudvalgets anbefaling.

Afbud: Victoria Clausen, Anton Simonsen

### Sagsfremstilling

## Resume og sagens baggrund

Folketinget vedtog den 11. juni 2025 en række lovændringer som følge af sundhedsreformen. Det betyder blandt andet at der skal etableres sundhedsråd med kommunalrepræsentation. Det er et krav, at den enkelte kommune senest den 1. november 2025 har fastsat bestemmelser i kommunes styrelsesvedtægt om repræsentation i [adresse].

Denne sag fremlægges med henblik på valg af repræsentation og lovpligtige ændring af styrelsesvedtægten. På baggrund af beslutningen i denne sag fremlægges den ændrede styrelsesvedtægt på næstkommende møde i Kommunalbestyrelsen til godkendelse.

## Indstillinger

Direktøren indstiller at Kommunalbestyrelsen beslutter hvordan Kalundborg Kommune skal være repræsenteret i [adresse].

## Behandling

Direktionen, Økonomiudvalget, Kommunalbestyrelsen.

## Sagsfremstilling

Kalundborg Kommune skal vælge en repræsentant og stedfortræder til Sundhedsrådet. Det *skal* ifølge regionsloven enten være borgmesteren eller en udvalgsformand. Valget skal fremgå af styrelsesvedtægten.

*Hvis borgmesteren vælges*

Hvis Kommunalbestyrelsen vælger at borgmesteren skal være kommunens repræsentant i sundhedsrådet er valget bindende til og med udløbet af den nyvalgte Kommunalbestyrelses funktionsperiode.

*Hvis en udvalgsformand vælges*

Hvis Kommunalbestyrelsen vælger en udvalgsformand er det ikke nødvendigt på nuværende tidspunkt at beslutte, hvilken udvalgsformand der er tale om. Beslutning herom skal dog tages inden det konstituerende møde - og kan ændres frem til det konstituerende møde. Tages beslutningen ikke nu, skal styrelsesvedtægten ændres igen når beslutningen er taget.

Vælges der en udvalgsformand som repræsentant skal der være tale om en udvalgsformand, som er formand for det stående udvalg, der varetager hovedparten af kommunens opgaver inden for sundheds-, omsorgs- og socialpsykiatriområdet.

Når Kommunalbestyrelsen har valgt, hvilken udvalgsformand der skal være kommunens repræsentant er valget bindende for hele funktionsperioden og kan kun ændres ved en egentlig omkonstituering, hvor opgaverne mellem de stående udvalg ændres.

*Stedfortræder*

Kommunalbestyrelsen skal vælge en eller flere stedfortrædere for det kommunale medlem i [adresse]. Stedfortræderen kan være borgmesteren, en viceborgmester, en udvalgsformand eller end udvalgsnæstformand. Valget skal fremgå af styrelsesvedtægten og kan ændres i funktionsperiode ved en ændring i styrelsesvedtægten.

## Økonomiske konsekvenser

Ingen bevillingsmæssige konsekvenser.

### Sagens forløb

18/08/2025 Direktionen
Anbefales.
20/08/2025 Økonomiudvalget
Økonomiudvalget anbefaler, at rollen som repræsentant varetages af en udvalgsformand, og at rollen som suppleant varetages af borgmesteren.

Afbud: Anton Simonsen